# name
Del frontal d'altar al retaule primitiu: Evolució estructural dels suports de fusta

# metadata.dc.description.abstract[].value
Aquest estudi recull els resultats d'una línia de recerca que es duu a terme a la Secció de Conservació-Restauració de la Facultat de Belles Arts de la Universitat de Barcelona.1 Des de fa uns anys s'estan estudiant i posant en valor els suports de fusta de les obres del patrimoni, i una de les finalitats d'aquesta línia de recerca és fer visibles els suports com a documents d'innegable valor històric per a l'estudi de la tecnologia i l'execució material de les obres i, també, com a única font documental on trobar rastres sobre el coneixement que es tenia sobre l'ús i el treball de la fusta com a material per a l'elaboració d'objectes en les diferents èpoques. Els resultats que s'exposen aquí procedeixen de la tesi doctoral 'Del frontal d'altar al retaule primitiu. Anàlisi científica de l'evolució tecnològica dels suports de fusta del gòtic lineal català'. A partir de l'estudi exhaustiu, individualitzat i sistemàtic, de cadascun dels vint-i-sis frontals, laterals d'altar i retaules primitius d'estil gòtic lineal català conservats, es relacionen les tipologies, els materials i les estructures del suport. Els resultats obtinguts demostren que el suport de les obres, #ns ara una font d'informació infravalorada, és una peça més a tenir en compte per a reconstruir la història de l'obra i la seva forma d'elaboració, i relacionar-la amb l'àmbit geogràfic de procedència. Mitjançant l'anàlisi de les solucions tecnològiques utilitzades en cadascun dels suports, s'han agrupat les estructures segons la seva tipologia. Això ha permès evidenciar que les taules d'estil gòtic lineal català són obres clau per a comprendre l'evolució estructural dels frontals i els retaules. El període és transcendental i està caracteritzat per la convivència de les dues formes, sent el retaule l'hereu directe del frontal.

# metadata.dc.relation.ispartof[].value
Síntesi. Quaderns dels Seminaris de Besalú, 2015, num. 3, p. 81-94

# metadata.dc.title[].value
Del frontal d'altar al retaule primitiu: Evolució estructural dels suports de fusta